Conflent

El Conflent Ipar Kataluniako eskualdea da. Hiriburua eta udalerririk populatuena Prada da.

Conflent eta Ipar Kataluniako beste eskualdeak Kataluniatik banandu ziren XVII. mendean Segadorsen Guduaren ostean sinatu zen Pirinioetako Hitzarmenaren ondorioz, 1659an. Han, Frantziak eta Espainiak Katalunia elkarren artean banatzea adostu zuten.

Geografia 
Iparraldean Fenolhedés eskualdea (Okzitania) du, ekialdean Rosselló, mendebaldean Capcir eta Cerdanya eta hegoaldean Vallespir zein Ripollès.

Bi elementu gailentzen dira eskualdean: Tet ibaia, Conflent osoaren ardatza eta Canigó mendia, Rosselló eta Vallespirrekiko mugan eta Katalan Herri guztietan ezaguna.

Udalerriak 
Hona hemen eskualdeko 51 udalerriak eta bere biztanleria.

Hauek dira eskualdeko udalerriak iturri tradizionalen arabera, adibidez Gran Enciclopèdia Catalanaren arabera. Badira beste batzuk proposamen zenbaiten arabera Conflenten sar litezkeenak:
 Nomenclàtor toponímic de la Catalunya del Nord izendegiak la Cabanassa, Montlluís, Planès, Sant Pere dels Forcats (tradizioz Cerdanyan) eta la Llaguna (Capcirren) Conflenten sartzen ditu; la Perxa mendateak markatzen duen muga naturalari men egiten diote erreferentziazko lanetakoa den zerrenda horren egileek (IECk eta Perpinyàko Unibertsitateak).
 Sant Marçal eta la Bastida, gehienetan Rossellón sartuak, batzuen arabera Conflenten edo Vallespirren koka liteke; aipatu bi eskualdeen mugan dago. Geografikoki Rossellóri atxikitzea da logikoena, ohiko eskualdeei dagokienez. Aldiz, arestian aipatu Nomenclàtor toponímic lanak beste eskualde baten sorrera, Aspres, proposatzen du eta bertan kokatuko lirateke bi udalerriak, besteak beste.

Eskualde naturalak 
Conflent azpieskualde edo eskualde natural batzuetan bana daiteke; haien arteko mugak ez daude beti guz<tiz argi. Hauek dira:
 Alt Conflent: la Quillana eta la Perxa mendateetaraino, hau da, Cerdanya eta Capcirrekiko mugetaraino.
 Conflent Mitjà: Vilafranca de Conflenten inguruan.
 Baix Conflent: Prada eta Vinçàren azpieskualdea.
 Garrotxes: ipar-ekialdeko muturrean, oso biztanle gutxi dituzten herri batzuek osatua, Cauders, Censà, Ralleu, Aiguatèbia i Talau, Orellà eta Oleta i Èvol udalerriko zati bat.
 Altiplà de Sorniàko zati bat (Arboçols, Tarerac); zatirik handiena Fenolhedés eskualde okzitaniarrean dago.

Erreferentziak

Ikus, gainera 
 Prada de Conflent
 Ipar Katalunia

Kanpo estekak 
  Conflent Gran Enciclopèdia Catalanan.
  Conflent Vegueries.com webgunean.
  Conflent Subterrani espeleologia taldearen webgunea.

Conflent